**GRAD ZLATAR**, Park hrvatske mladeži 2, 49250 Zlatar, OIB: 36370939278, zastupan po gradonačelnici Jasenki Auguštan-Pentek

i

**KOMUNALAC KONJŠČINA, d.o.o.**, Jertovec 150, 49282 Konjščina, OIB: 04274608715, zastupan po Direktoru Stjepanu Zajcu,

sklopili su

**SPORAZUM**

**O POVJERAVANJU OBAVLJANJA POSLOVA UPRAVLJANJA**

**RECIKLAŽNIM DVORIŠTEM**

**Članak 1.**

U svrhu provedbe mjera gospodarenja otpadom, sukladno odredbama Zakona o gospodarenju otpadom, Grad Zlatar je u provedbi projekta izgradnje Reciklažnog dvorišta u Donjoj Batini, uz sufinanciranje bespovratnim sredstvima Europske unije u okviru operativnog programa „Konkurentnost i kohezija“ u financijskom razdoblju 2014.-2020., izgradio reciklažno dvorište na zemljištu koje je u vlasništvu Grada, kčbr. 407/5 k.o. Donja Batina, s ciljem osiguravanja izvršavanja obveze odvojenog prikupljanja miješanog komunalnog otpada.

Ovim Sporazumom, temeljem Odluke Gradskog vijeća Grada Zlatara o davanju suglasnosti na povjeravanje reciklažnog dvorišta na upravljanje KLASA: 351-02/22-01/14, URBROJ: 2140-07-02-22-\_\_, od 28. lipnja 2022. godine, sporazumne strane suglasno utvrđuju međusobna prava i obveze te način financiranja i upravljanja reciklažnim dvorištem.

**Članak 2.**

Grad Zlatar temeljem Odluke iz čl.1. st.2. ovog Sporazuma, povjerava, a Komunalac Konjščina, d.o.o. ovim Sporazumom preuzima poslove upravljanja reciklažnim dvorištem.

**Članak 3.**

Komunalac Konjščina, d.o.o. obvezuje se poslove reciklažnog dvorišta obavljati sukladno odredbama Zakona o gospodarenju otpadom i provedbenih propisa.

Komunalac Konjščina, d.o.o. dužan je registrirati reciklažno dvorište u registru reciklažnih dvorišta sukladno propisu.

Komunalac Konjščina, d.o.o. dužan je osigurati način rada reciklažnog dvorišta sukladno propisima koji reguliraju gospodarenje otpadom te odredbama ovog Sporazuma.

**Članak 4.**

Potpisnici ovog Sporazuma suglasni su da se gospodarenje otpadom obavlja uz poštivanje najviših ekoloških standarda.

**Članak 5.**

Djelatnik na reciklažnom dvorištu dužan je bez naknade zaprimati otpad iz članka 1. ovog Sporazuma kojeg predaju korisnici (fizičke osobe) s prebivalištem na području Grada Zlatara ili koji u svojem vlasništvu/posjedu imaju nekretninu na području Grada, uz predočenje važeće osobne iskaznice i potvrde o uredno podmirenoj obvezi plaćanja usluge za odvoz komunalnog otpada.

Prava i obveze djelatnika na reciklažnom dvorištu uredit će se Pravilnikom o radu reciklažnog dvorišta kojeg donosi Upravitelj reciklažnog dvorišta.

**Članak 6.**

Troškove rada reciklažnog dvorišta Komunalac Konjščina, d.o.o. obvezuje se podmiriti iz sredstava ostvarenih gospodarenjem otpadom.

Komunalac Konjščina, d.o.o. se obvezuje sredstva ostvarena obavljanjem ove djelatnosti trošiti namjenski u svrhu izvršenja obveza preuzetih ovim Sporazumom.

Grad Zlatar snosit će troškove održavanja opreme, troškove električne energije i vode na reciklažnom dvorištu te obavljati poslove održavanja okoliša reciklažnog dvorišta.

**Članak 7.**

Komunalac Konjščina, d.o.o. obvezuje se Gradu Zlataru podnijeti izvješće o radu reciklažnog dvorišta najkasnije do kraja veljače za prethodnu kalendarsku godinu.

**Članak 8.**

Ovaj Sporazum sklapa se na neodređeno vrijeme.

**Članak 9.**

Sporazumne strane su suglasne da će svaki spor koji proizađe iz odredbi ovog Sporazuma nastojati riješiti sporazumno, a u slučaju nemogućnosti sporazumnog rješenja ugovara se nadležnost stvarno nadležnog suda u Zagrebu.

**Članak 10.**

Ovaj Sporazum sastavljen je u četiri (4) istovjetna primjerka te svaka strana zadržava dva primjerka.

KLASA:351-02/22-01/14 KLASA:

URBROJ: 2140-07-02-22- URBROJ:

U Zlataru, \_\_\_\_\_\_\_\_

|  |  |  |
| --- | --- | --- |
| **GRAD ZLATAR** |  | **KOMUNALAC KONJŠČINA d.o.o.** |
| **GRADONAČELNICA** |  | **DIREKTOR** |
| Jasenka Auguštan - Pentek |  | Stjepan Zajec |
|  |  |  |
|  |  |  |
|  |  |  |